Dia Yang Ku Cinta

Dia Yang Ku Cinta ialah sebuah siri drama televisyen Malaysia 2019 adaptasi daripada novel dengan tajuk yang sama karya Indah Hairani arahan Along Kamaluddin dibintangi oleh Syerinie Myra dan Sharnaaz Ahmad menggantikan Sara Sajeeda bermula 26 November 2019.  Drama Dia Yang Ku Cinta MyInfoTaip.com. Dicapai 23 Julai 2021. 

Sinopsis

Cempaka Amna (Syerinie Myra) dan adiknya Iman Idham (Afieq Shazwan) merupakan anak tiri kepada Tuan Khalid (Arash Mohamad).  Mereka dibawa tinggal bersama Tuan Khalid bila ibu kandung mereka telah meninggal dunia. Namun begitu, kedua-dua anak yatim ini amat dibenci oleh Puan Mahanna (Catriona Ross), ibu tiri mereka. Kedua-dua beradik itu kerap diseksa oleh Puan Marhanna dan dimaki hamun walau mereka hanya melakukan kesalahan kecil sahaja. Malah, Puan Marhanna juga berpura-pura baik terhadap Chempaka Amna dan Iman Idham di hadapan Tuan Khalid.

Anak kepada Puan Marhanna iaitu Lara Andrew (Siti Khadijah Halim) juga mempunyai sikap kejam yang sama seperti ibunya namun abang kepada Lara Andrew, iaitu Hafiz Andrew (Luqman Hafidz) begitu baik dan amat mengambil berat tentang kebajikan kedua anak yatim ini sejak kecil lagi. Ini membuatkan Puan Marhanna dan Lara Andrew bertambah sakit hati kerana merasakan kedua-dua anak yatim tersebut ada pembela mereka selain dari Tuan Khalid.

Hafiz Andrew dan Lara Andrew juga adalah merupakan anak tiri kepada Tuan Khalid. Mereka adalah anak kepada Puan Marhanna bersama bekas suaminya iaitu seorang lelaki inggeris. Hafiz dan Lara dibawa pulang ke Malaysia bila Puan Marhanna dan suaminya bercerai.

Chempaka Amna yang tidak tahan didera oleh Puan Marhanna telah mengambil keputusan untuk lari dari rumah mereka. Walau beliau berasa berat hati hendak meninggalkan adiknya yang OKU namun beliau berazam akan kembali mengambil adiknya semula pada suatu hari nanti.

Pertemuan dengan Luqman (Sharnaaz Ahmad), seorang jurutera muda, memberi tapak untuk Chempaka Amna lari daripada penjara seksaan Puan Marhanna namun cinta Hafiz Andrew memaksa dia kembali berdepan dengan Puan Marhanna dan Lara Andrew.

Pelakon
Pelakon utama
 Syerinie Myra sebagai Cempaka Amna
 Sharnaaz Ahmad sebagai Luqman
Pelakon pembantu
 Luqman Hafidz sebagai Hafiz Andrew
 Siti Khadijah Halim sebagai Lara Andrew
 Catriona Ross sebagai Puan Marhanna
 Arash Mohamad sebagai Tuan Khalid
 Afieq Shazwan sebagai Iman Idham
 Watie Sadali sebagai Mak Cik Peah
 Jovi Heng sebagai Patrick Abdullah
 Sabrina Ali sebagai Mak Su
 Riena Diana sebagai Reanna
 Ruminah Sidek sebagai Nenek
 Izzy Reef sebagai Hafiz Andrew (Remaja)
 Zila Bakarin sebagai Nani

 Rujukan 

Kategori:Drama Melayu 2019
Kategori:Rancangan TV3
Kategori:Drama adaptasi novel di Malaysia